SET เสี่ยงถูกขายทำกำไรหลัง Valuation แพง แนะจับตาผลประชุม “กนง.” วันนี้
SET เสี่ยงถูกขายทำกำไรหลัง Valuation แพง แนะจับตาผลประชุม “กนง.” วันนี้
20 พ.ค. 2563

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้มีโอกาสที่จะปรับตัวขึ้นไปได้แต่อยู่ในกรอบจำกัด เนื่องจาก Valuation ตลาดแพง และมีโอกาสที่จะถูกขายทำกำไรออกมาในระหว่างทางได้ แต่ตลาดฯก็มีปัจจัยที่จะต้องจับตาในการประชุมคณะกรรมการนโยบายการเงิน (กนง.) วันนี้ ซึ่งคาดว่าจะปรับลดอัตราดอกเบี้ยนโยบาย 0.25% หากปรับลดจริงก็จะเป็นบวกต่อตลาดฯ
ด้านตลาดหุ้นในภูมิภาคเอเชียเช้านี้ส่วนใหญ่เคลื่อนไหวทั้งในแดนบวก-ลบ หลังจากที่ดาวโจนส์ปรับตัวลงกว่า 300 จุดเมื่อคืนที่ผ่านมาหลังจาก Stat News ซึ่งเป็นเว็บไซต์ข่าวด้านสุขภาพของสหรัฐรายงานว่า ผลทดลองวัคซีนของบริษัท Moderna ยังไม่ชัดเจนพอที่จะประเมินประสิทธิภาพในการต้านไวรัสโควิด-19 แต่เช้านี้ดาวโจนส์ฟิวเจอร์สได้ขยับขึ้นมา
พร้อมให้แนวรับ 1,280 จุด ส่วนแนวต้าน 1,320 จุด